Nigra triangulo

La  nigra triangulo estis insigno uzata en naziaj koncentrejoj por marki kaptitojn konsiderataj "nesociaj" kaj "arbeitsscheu" (timemaj kaj ne emas al laborado). Tiuj, kiuj estis konsiderataj nesociaj, inkludis ŝtelistojn, murdistojn, nomadojn kaj arjojn, kiuj okupiĝis pri seksaj rilatoj kun judoj. Virinoj konsiderataj nesociaj inkluzivis prostituitinojn, nekonformistojn kaj lesbaninojn.

La triangulsigno estis komence portita fare de ciganoj (kiuj poste portis brunan triangulon), homoj kun intelekta malkapablo, kaj homoj kun mensa malordo. Ankaŭ portantaj la nigran triangulon estis alkoholuloj, senhejmuloj, almozuloj, laborevitemuloj, prostituitinoj kaj kelkaj el la anarkiistoj.

Virinoj kiuj ne kongruis kun la bildigo de virineco de la Reich, laŭ kolekto de seksaj roloj determinitaj fare de la nazia partio kiu asignis virinojn la rolon de edzinoj kaj patrinoj, estis malliberigitaj fare de la nazioj pro "nesocia konduto". Inter ili troviĝis virinoj, kiuj esprimis nekonformecon, malvolon havi infanojn, kuiri kaj purigi ktp., same kiel lesbaninoj, ĉar ili ne edziĝis. La plej multaj lesbaninoj malliberigitaj dum nazia rego estis juĝitaj pro tiuj deliktoj, kaj ne akuzitaj rekte de esti lesbaninoj.

 Postaj uzadoj kaj alproprigoj 
Post Dua Mondmilito, ekde la 1980-aj jaroj, la simbolo de la nigra triangulo estis adoptita de feminismaj lesbaninoj en Germanio kaj Usono kiel simbolo de fiero kaj solidareco. La simbolo estis adoptita de kelkaj UK-grupoj batalantaj por la rajtoj de handikapuloj.

Kategorio:GLAT-simboloj
Kategorio:Persekutado de samseksemuloj en Nazia Germanio kaj la Holokaŭsto
Kategorio:Naziaj koncentrejoj
Kategorio:Senhejmeco
Kategorio:Historio de anarkiismo
Kategorio:Trianguloj
Kategorio:Persekutado en Germanio